สวัสดีค่ะ หนูอายุ21 พ่อแม่แยกทางตั้งแต่เด็ก ขาดทุกสิ่งทุกอย่าง อยู่กับป้าที่เป็นพี่สาวแม่ ตั้งแต่เด็กพอทำอะไรให้เขาไม่พอใจ เขาก็จะทุบตีเป็นประจำ ด่าทอด้วยถ้อยคำหยาบคายในที่สาธารณะ มันทำให้หนูเสียใจมากๆ ปัจจุบันนี้เขาก็ยังเป็นแบบนั้นอยู่ หนูเครียด เคยคิดผูกคอตาย หรือจะหาวิธีที่จะทำให้ตัวเองตาย เคยคิดที่จะหนีไปไกล พักหลังมานี้หนูมีอารมณ์ที่รุนแรงขึ้น ทำร้ายตัวเอง แล้วตอบโต้ป้าด้วยคำพูดที่ควบคุมไม่ได้ พอโมโหจากการที่ทะเลาะกับเขาหนูจะทำลายข้าวของพังเสียหาย แล้วสักพักหนูก็จะคิดได้เองว่าทำไปทำไม
สวัสดีค่ะ จากอาการที่กล่าวมานั้น น่าจะมีความเสียใจหรือน้อยใจกับเหตุการณ์ต่างๆในชีวิตอยู่หลายอย่าง ซึ่งเป็นสาเหตุที่ทำให้เกิดภาวะซึมเศร้า หรือโรคซึมเศร้าได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าโดยการรักษาจริงๆควรรักษาที่สาเหตุ คือการลดปัจจัยที่ก่อให้เกิดความเครียด เช่นปัญหาในครอบครัวควรหันหน้ามาคุยกัน และทำความเข้าใจกันไว้มากๆ การรักษาด้วยยาหรือทำจิตบำบัดโดยจิตแพทย์นั้นก็อาจมีข้อบ่งชี้ กรณีที่อาการเป็นนานเรื้อรัง สาเหตุยังแก้ไขไม่ได้การดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเครียด พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ หรือความเครียดที่มีออกมาบ้าง